(13)„debarcare” are același înțeles ca în contextul Comisiei Tonului din Oceanul Indian (IOTC);

(7)„dispozitiv de concentrare a peștilor” sau „FAD” (Fish Aggregating Device – FAD) înseamnă un obiect artificial sau natural de la suprafața apei sub care se grupează diverse specii de pești atrase de el, sporind astfel capturabilitatea acestor specii;

(4)„capturi accidentale” are același înțeles ca în contextul Comisiei Tonului din Oceanul Indian (IOTC) și în Regulamentele privind comercializarea produselor agricole (produse controlate) din Mauritius din 2013;

(2)„excedent de captură admisibilă” înseamnă acea parte a capturii admisibile pe care un stat costier nu o exploatează, ducând la o rată globală de exploatare pentru stocurile individuale care rămâne sub nivelurile care permit refacerea acestora și menținând populațiile de specii exploatate peste nivelurile dorite, pe baza celor mai bune avize științifice disponibile;

În sensul prezentului protocol, se aplică definițiile de la articolul 1 din acord. În plus:

9.De asemenea, părțile cooperează la realizarea unor evaluări ex ante, simultane și ex post ale măsurilor, programelor și acțiunilor puse în aplicare în temeiul dispozițiilor prezentului protocol.

1.În conformitate cu articolul 6 din acord, navele aflate sub pavilionul unui stat membru al Uniunii (denumite în continuare „nave ale Uniunii”) pot desfășura activități de pescuit în apele mauritiene dacă dețin o autorizație de pescuit eliberată în temeiul prezentului protocol, în conformitate cu capitolul II din anexă.

(19)„transbordare” are același înțeles ca în contextul IOTC.

Articolul 5

Posibilități de pescuit

1.Posibilitățile de pescuit acordate în temeiul articolului 5 din acord pentru speciile mari migratoare enumerate în anexa 1 la Convenția Națiunilor Unite din 1982 asupra dreptului mării sunt următoarele:

(a)40 de nave de pescuit cu plasă-pungă; și

(b)45 de nave cu paragate plutitoare.

2.Mauritius autorizează navele de aprovizionare ale Uniunii să participe la operațiunile navelor Uniunii autorizate în apele mauritiene, în limitele și în condițiile rezoluțiilor IOTC aplicabile navelor de aprovizionare.

3.Alineatele (1) și (2) se aplică sub rezerva dispozițiilor articolelor 11 și 12 din prezentul protocol.

Articolul 6

Contribuția financiară

1.Pentru perioada menționată la articolul 3, contribuția financiară totală prevăzută la articolul 7 din acord este de 2 900 000 EUR. În plus, armatorii plătesc o contribuție financiară în conformitate cu dispozițiile anexei.

2.Contribuția financiară totală cuprinde:

(a)o sumă anuală de 275 000 EUR pentru accesul în apele mauritiene, echivalentă unui tonaj de referință de 5 500 de tone pe an;

(b)o sumă specifică de 275 000 EUR pe an pentru sprijinirea și implementarea politicii sectoriale a Republicii Mauritius în domeniul pescuitului; și

(c)o sumă suplimentară de 175 000 EUR pentru sprijinirea dezvoltării politicii maritime și a economiei albastre în conformitate cu obiectivele prevăzute la articolul 7 alineatul (2) din prezentul protocol.

3.Alineatul (2) se aplică sub rezerva dispozițiilor articolelor 7, 11, 12 și 13 din prezentul protocol.

4.Pentru primul an, Uniunea efectuează plata sumei menționate la alineatul (2) litera (a) în cel mult 90 de zile de la data aplicării cu titlu provizoriu, iar pentru fiecare an ulterior, cel târziu la data aniversară a aplicării provizorii a prezentului protocol din anul în cauză.

5.Plata sumelor menționate la alineatul (2) literele (b) și (c) de la prezentul articol se efectuează, pentru primul an, după aprobarea de către comitetul mixt a programului multianual menționat la articolul 7 alineatul (1). Începând cu al doilea an, plățile se efectuează pe baza recomandărilor comitetului mixt, în funcție de rezultatele obținute în cadrul programului din anul precedent, astfel cum se menționează la articolul 7 alineatul (4).

6.În cazul în care volumul anual al capturilor de ton efectuate de navele Uniunii în apele mauritiene depășește tonajul de referință anual indicat la alineatul (2) litera (a), valoarea contribuției financiare anuale pentru drepturile de acces este de 50 EUR pentru fiecare tonă suplimentară capturată.

7.Suma anuală totală plătită de către Uniune nu poate depăși dublul sumei indicate la alineatul (2) litera (a). În cazul în care cantitățile capturate de navele Uniunii în apele mauritiene depășesc cantitățile corespunzătoare dublului sumei anuale totale, suma datorată pentru cantitatea care depășește această limită se plătește în cursul anului următor.

8.Utilizarea contribuției financiare menționate la alineatul (2) litera (a) ține de competența exclusivă a Republicii Mauritius.

9.Contribuția financiară se plătește într-un cont al statului deținut de Contabilul General. Contribuția financiară menționată la alineatul (2) literele (b) și (c) este pusă la dispoziția entității mauritiene responsabile de punerea în aplicare a politicii privind pescuitul și a politicii maritime. Autoritățile din Mauritius comunică Uniunii numărul contului bancar și îl confirmă anual.

10.Normele detaliate de aplicare în ceea ce privește utilizarea contribuției financiare menționate la alineatul (2) litera (c) se stabilesc în cadrul primei reuniuni a comitetului mixt organizate în temeiul prezentului protocol. Aceste norme includ definiția acțiunilor menționate la articolul 7 alineatul (2), serviciile responsabile, estimările bugetare corespunzătoare, modalitățile de plată și mecanismele de raportare.